[{"text_idx": "#000002", "text": "Patarei vangla \u2013 aegade o\u0303uduste keskel"}, {"text_idx": "#000003", "text": "Buss parkis ennast u\u0308hele lagedale platsile, u\u0308sna suure korstna ko\u0303rvale. Leidsime sildi \u201eVaringuoht\u201c, mispeale hoidsime sellest korstnast pisut kaugemale, kuigi see ko\u0303rgus u\u0308le meie peade..."}, {"text_idx": "#000004", "text": "Vo\u0303lvi alt sisenedes me pa\u0308ris ha\u0308sti aru ei saanud kuhu edasi. Alar leidis betoonmuna millest vett pritsis ja kutsus so\u0303ber Aleksei asja uurima, vesi lendas, sa\u0308rgid ma\u0308rjad \u2013 vesi tekitab alati lo\u0303busa tuju. Peagi lehvitas meile u\u0308ks noormees, tema oli meie giid Marko. Patarei vangla va\u0308ljapaneku on koostanud ja aitab rahvani tuua Eesti Ma\u0308lu Instituut."}, {"text_idx": "#000005", "text": "Giid suunas meid raudustega mu\u0308u\u0308ride vahele, kus katuseks kole ja roostes vo\u0303rk. Rauduste taha ja\u0308i paari ruutmeetri suurune plats, kus vangid iga pa\u0308ev pool tundi kuni tund jalutada said. Ei saagi rohkem o\u0303ue, vangutas Aleksei pead. Aleksei on meil tubli jalutaja ja mo\u0303o\u0303dab pa\u0308evas oma 12 000 sammu vabalt."}, {"text_idx": "#000006", "text": "Vangla sisemus tervitas meid ja\u0308ise ja ro\u0303ske o\u0303huga, nii ku\u0308lm oli, et pidime jope selga panema."}, {"text_idx": "#000007", "text": "Algselt ehitati Patarei merekindluseks. Kompleksi ajalugu algas 1827. aastal, kui Venemaa imperaator Nikolai I kinnitas Tallinna so\u0303jasadama kindlustamise projekti. Merekindlus oli mo\u0303eldud keisririigi pealinna Peterburi kaitseks. Patarei kompleksi ajalugu vanglana algab 1920. aastal kui ko\u0303ik teised seni kasutusel olnud vanglad olid po\u0303lenud ega olnud kasutatavad."}, {"text_idx": "#000008", "text": "Leena mo\u0303o\u0303tis pa\u0308rani silmi va\u0308ikest vangikongi ja ei suutnud aru saada, kuidas seda koristada saab ja kas nurka vo\u0303ib pissida, kuidas inimene niimoodi so\u0308o\u0308b. Jaanus ja Aleksei vaatasid rauduste sees olevatest luukidest ja imestasid, miks inimesi niimoodi kinni hoiti. Giid na\u0308itas meile su\u0308steemi, kuidas vangivalvur kell 6 hommikul kongis voodi lukku pani ja vangid ei saanudki hommikul ku\u0308mneni pikutada."}, {"text_idx": "#000009", "text": "Va\u0308ga, va\u0308ga paksud mu\u0308u\u0308rid ja seintelt koorub va\u0308rv. Trellitatud aknad, mo\u0303nel aknal lausa mitu kihti trelle. Peep arvas, et siit ei lenda ka\u0308rbes ka la\u0308bi. Giid seletas, et ometi on sellest vanglast kaks vangi po\u0303genema pa\u0308a\u0308senud. To\u0303si, nad saadi kohe ka\u0308tte ja toodi kongi tagasi."}, {"text_idx": "#000010", "text": "Meie sa\u0308rasilmne giid muudkui ra\u0308a\u0308kis ja ra\u0308a\u0308kis. Nii huvitavalt ra\u0308a\u0308kis, et kogu grupp kuulas suu ammuli. Peale 1944. aastat, kui so\u0303da la\u0308bi, ja\u0308rgnes suur vangistamiste laine. Eesma\u0308rk oli puhastada Eesti no\u0303ukogude vastasest elemendist. Vangi viidi ko\u0303ik, polnud vaja olla kurjategija. Vangi viidi na\u0308itlejaid, kirjanikke, naisi ja isegi lapsi. Vangla oli nii paksult rahvast ta\u0308is, et u\u0308hes va\u0308ikeses kongis vo\u0303is olla ku\u0308mneid inimesi. A\u0308a\u0308rmiselt ebainimlikes tingimustes ei pidanud paljude tervis vastu. Ehmatav oli kuulata neid o\u0303udusi, mis vanglas korda saadeti, giidi juttu toetas ja\u0308iselt ku\u0308lm o\u0303hk, ro\u0303skus ja seintesse talletunud valu. Pa\u0308ikest ei olnud, valgust jagas ainult tikutoosi suurune aken..."}, {"text_idx": "#000011", "text": "Patarei vangla oli vanglana kasutuse kuni u\u0308heksaku\u0308mnendateni."}, {"text_idx": "#000013", "text": "Ko\u0303rvus ko\u0303lasid va\u0308ga noorelt vangi viidud naise ma\u0308lestused:"}, {"text_idx": "#000014", "text": "Igal o\u0303htul ronisime va\u0308ikesele, va\u0308ikesele aknale ja laulsime:"}, {"text_idx": "#000015", "text": "ka\u0308tte jo\u0303udnud on ju nu\u0308u\u0308d o\u0308o\u0308,"}]